text: [{"text_idx": "#000001", "text": "Go\u0301\u00f0u valevni og komandi kommunusty\u0301rislimir!"}, {"text_idx": "#000002", "text": "Sinnisbati vil vi\u00f0 hesari a\u0301heitan, nu\u0301 vali\u00f0 skal standa i\u0301 morgin, heita a\u0301 tykkum, um at hava limir og ma\u0301lbo\u0301lk okkara i\u0301 huga, ta\u0301 tit fara til samra\u0301\u00f0ingarbor\u00f0i\u00f0."}, {"text_idx": "#000003", "text": "Undir slagor\u00f0inum \u201cVel meg - ti\u0301 eitt menniskja eri eg\u201d, ynskir Sinnisbati at bera fram n\u00f8kur hjartama\u0301l, sum vit heita a\u0301 tykkum, um at taka vi\u00f0 i\u0301 tykkara arbei\u00f0i vi\u00f0ari."}, {"text_idx": "#000005", "text": "Sinnisbati ber fram fylgjandi tilm\u00e6li:"}, {"text_idx": "#000007", "text": "Hetta kann r\u00f8kkjast vi\u00f0 meira undirvi\u0301sing og kunning i\u0301 samskiftinum um sa\u0301larsju\u0301kur vi\u00f0 b\u00f8rnum, fyri starvsfo\u0301lkum og skei\u00f0um i\u0301 sa\u0301larligari fyrstuhja\u0301lp. Umframt ta\u00f0 ma\u0301 vera l\u00e6ttari atgongd til supervisio\u0301n fyri starvsfo\u0301lkum og sa\u0301larfr\u00f8\u00f0iligari ra\u0301\u00f0geving/vi\u00f0ger\u00f0 fyri familjum, b\u00f8rnum og ungum a\u0301 dagstovnum, forsku\u0301lum, fri\u0301ti\u0301\u00f0arsku\u0301lum, ungdo\u0301msklubbum og a\u0301 sku\u0301la\u00f8kinum sum heild, har ein serligur t\u00f8rv ver\u00f0ur mettur at vera til sta\u00f0ar."}, {"text_idx": "#000010", "text": "Ta\u00f0 er ikki i\u0301 lagi, at f\u00f8royskur ungdo\u0301mur ver\u00f0ur illa fyri, a\u0301\u00f0renn tey kunnu fa\u0301a nakra hja\u0301lp. Sinnisbati heldur, at eitt f\u00f8royskt tillaga\u00f0 ra\u0301\u00f0gevingartilbo\u00f0 li\u0301knandi Headspace kundi veri\u00f0 r\u00e6tta loysnin. Headspace er eitt tilbo\u00f0, kent u\u0301r Danmark, bygt a\u0301 eitt a\u0301tak av australskum uppruna. Headspace veitir o\u0301keypis ra\u0301\u00f0geving til b\u00f8rn og ung i\u0301 aldrinum 12-25 a\u0301r. Grundsjo\u0301narmi\u00f0i\u00f0 er, at eingir trupulleikar eru ov sto\u0301rir ella ov sma\u0301ir - her kann pra\u0301tast um alt fra\u0301 sja\u0301lvsvir\u00f0i, hjartasorg, angist, sku\u0301la og u\u0301tbu\u0301gving. Ta\u00f0 er u\u0301t fra\u0301 fortreytunum hja\u0301 b\u00f8rnunum og teimum ungu, og tey kunnu eisini vera pu\u0301ra dulnevnd og koma beint inn av g\u00f8tuni."}, {"text_idx": "#000011", "text": "Royndirnar vi\u00f0 Headspace i\u0301 Danmark eru go\u0301\u00f0ar, og av nor\u00f0urlendska v\u00e6lfer\u00f0armi\u00f0deplinum er ta\u00f0 kosi\u00f0 sum Best Practice innan \u00f8ki\u00f0 i\u0301 2016. Harafturat vi\u0301sa kanningar, at Headspace heldur teimum ungu i\u0301 u\u0301tbu\u0301gving, fyribyrgir at sa\u0301larst\u00f8\u00f0an versnar, og sparir ti\u0301 samfelagnum fyri u\u0301trei\u00f0slur i\u0301 sambandi vi\u00f0 l\u00e6kna, sa\u0301larfr\u00f8\u00f0ing, innleggingar og u\u0301tmeldingar fra\u0301 u\u0301tbu\u0301gvingum."}, {"text_idx": "#000014", "text": "Vil vilja enn einafer\u00f0 heita a\u0301 komandi kommunusty\u0301rislimir i\u0301 kommunum kring landi\u00f0, at taka hesi tilm\u00e6li til tykkum og gera enn meira vi\u00f0 sa\u0301larheilsu og sa\u0301larheilsuframa i\u0301 kommunalpolitikki borgaran til gangs."}, {"text_idx": "#000015", "text": "Kommunuvali\u00f0 2020: Vel meg \u2013 ti\u0301 eitt menniskja eri eg"}, {"text_idx": "#000016", "text": "Fa\u0301a t\u00e6r eina Facebook-rammu fram til Kommunuvali\u00f0 2020, fyri at vi\u0301sa a\u0301, at tu\u0301 ynskir at meira dentur ver\u00f0ur lagdur a\u0301 sosiala trivna\u00f0in og sa\u0301larligu heilsuna!"}, {"text_idx": "#000017", "text": "Sinnisbati ynskir at geva si\u0301tt i\u0301kast til valstri\u0301\u00f0i\u00f0 og politiska kjaki\u00f0, vi\u00f0 at seta sjo\u0301neykuna a\u0301 ymisk politisk evni, sum felagi\u00f0 heldur vera vi\u00f0komandi i\u0301 sambandi vi\u00f0 komandi kommunuval. Vit ynskja vi\u00f0 hesum at vi\u0301sa a\u0301 eina si\u0301\u00f0u av politiska kjakinum, sum vit meta er alt ov li\u0301ti\u00f0 er at si\u0301ggja, og leggja dent a\u0301 evni, sum eru vi\u00f0komandi fyri borgarar i\u0301 samfelagnum, sum ti\u0301verri eiga ov li\u0301tla ru\u0301md."}, {"text_idx": "#000018", "text": "Eitt eru tung politisk og fi\u0301ggjarlig ma\u0301l, sum innkomuvegur, tunnlar, bygningar, kloakkir og gro\u0301t. Eitt anna\u00f0 err sosial ma\u0301l, sum r\u00f8ra borgararnar her og nu\u0301, og sum hava alsto\u0301ran ty\u0301dning fyri trivna\u00f0in og sa\u0301larligu heilsuna."}, {"text_idx": "#000019", "text": "Slagor\u00f0i\u00f0 hja\u0301 Sinnisbata fram til kommunuvali\u00f0 hin 10. november er \u201cVel meg - ti\u0301 eitt menniskja eri eg\u201d.\nTankarnir aftanfyri hetta slagor\u00f0i\u00f0 eru: Vit skulu hv\u00f8r s\u00e6r, ta\u0301 vit fara a\u0301 val eins og tey sum stilla upp til val, hugsa um menniskja\u00f0."}, {"text_idx": "#000021", "text": "I\u0301 sambandi vi\u00f0, at Sinnisbati komandi vikurnar fer at senda skriv til uppstilla\u00f0u valevnini kring landi\u00f0 og leggja ymisk i\u0301t\u00f8kilig politisk ynski u\u0301t a\u0301 heimasi\u0301\u00f0u felagsins at lesa, hava vit sni\u00f0givi\u00f0 eina Facebook-rammu vi\u00f0 slagor\u00f0inum. Vit vo\u0301na, at no\u0301gvir f\u00f8royingar vilja taka rammuna til si\u0301n og ny\u0301ta hana fram til vali\u00f0. Vi\u00f0 rammuni ber til sum einstakur borgari i\u0301 kommununum kring landi\u00f0 at vi\u0301sa a\u0301, saman vi\u00f0 Sinnisbata, at ynskt ver\u00f0ur, at dentur ver\u00f0a lagdur a\u0301 teg og meg sum menniskju. Ikki i\u0301 sta\u00f0in fyri naka\u00f0 anna\u00f0, men sum ein li\u0301ka sto\u0301rur partur."}, {"text_idx": "#000022", "text": "Vi\u00f0 hesum vilja vit ynskja \u00f8llum eitt sera gott val og gott valstri\u0301\u00f0 til \u00f8ll tykkum, sum eru uppstilla\u00f0."}, {"text_idx": "#000023", "text": "Skjo\u0301t hja\u0301lp er dupult hja\u0301lp\nO\u0301keypis sa\u0301larfr\u00f8\u00f0ihja\u0301lp tiki\u00f0 ringasta try\u0301sti\u00f0 hja\u0301 no\u0301gvum ungum\nNy\u0301ggjur lei\u00f0ari a\u0301 So\u0301lteigi og Eysturstr\u00e6ti\nTvingsil i\u0301 Psykiatri: avbyrging og at missa sja\u0301lvr\u00e6\u00f0i\u00f0\u2013 s\u00f8guligt baksy\u0301n"}, {"text_idx": "#000024", "text": "Lesarabr\u00f8v fra\u0301 valevnum \u2013 val 2019"}]